जालंधर (सुमित) : पंजाब स्कूल शिक्षा बोर्ड द्वारा मार्च माह में ली गई 10वीं की परीक्षा का परिणाम आज घोषित कर दिया गया। बोर्ड द्वारा जारी की गई ओवरआल मैरिट सूची में स्थान हासिल करने वाले 401 बच्चों में जिला जालंधर के 30 विद्यार्थी भी शामिल हैं। जिले में प्रथम स्थान एक्सैलशियर कांवैंट हाई स्कूल गोराया की हरजीत कौर ने प्राप्त किया जबकि करणजोत सिंह शहीद बाबा खुशहाल सिंह स्कूल लांबड़ा व जसप्रीत कौर एक्सैलशियर कांवैंट स्कूल गोराया ने जिले में द्वितीय तथा नवदीप कौर एस.जी.ए.डी. पब्लिक स्कूल करतारपुर ने तृतीय स्थान प्राप्त किया।